အန္တရာဲဇၞော် မသုန်တန်

အန္တရာဲဇၞော် မသုန်တန်ဝွံ လေပ်က္တဵုဗဒှ်ကဵု သဂ္ဂန္တရာဲ၊ မောက္ခန္တရာဲ(မဂ္ဂန္တရာဲ)ရ။ ညံၚ်ဟွံဂွံအာစိုပ်ဍုၚ်သွဝ်ကီု၊ ညံၚ်ဟွံဂွံကလိဂွံတီကေတ် ၛာန် မဂ် ဖဵု နိဗ္ဗာန်ကီု လေပ်တာဒၞာကၠေံရ။

အန္တရာဲဇၞော် မသုန်တန်မ္ဂးဂှ်

 ကမ္မန္တရာဲ - ပဉ္စာနန္တရိယကံ၊ ဘိက္ခုနဳဒူသကကံ။
 ကိလေသန္တရာဲ - ဓရ်နိယတမိစ္ဆာဒိဋ္ဌိ။
 ဝိပါကန္တရာဲ - ပဋိသန္ဓိဝိပက် ပူဂဵုအဟိုတ်၊ ဒွိဟိုတ်ဂမၠိုၚ်။
 ဥပဝါဒန္တရာဲ/အရိယူပဝါဒန္တရာဲ - ပွမက္ၜေဟ်လက် ပွမပျုတ်ဗ္ဒေက် ပွမစောဲသရပ် ပူဂဵုအရဳတအ်။
 အာဏာဝဳတိက္ကမန္တရာဲ/ပညတ္တိဝဳတိက္ကမန္တရာဲ - အာပတ်ထပှ်ဘုံ မကၠိလောန် မွဲဟာန်ကေုာံစေတနာ။

မသုန်ပြကာဂမၠိုၚ်ဝွံရောၚ်။ဝိနယပိဋက၊ ပါစိတျာဒိအဋ္ဌကထာကၚ်္ခါဝိတရဏဳဥုးသီဟဗလ စီစဉ်ရေးသားအပ်သော ပိဋကတ်လမ်းညွှန်

 ဗီုလေပ်သ္ပအန္တရာဲ 

 ပဉ္စာနန္တရိယကံဂှ် သဂ္ဂန္တရာဲကီု မောက္ခန္တရာဲကီု က္တဵုဗဒှ်သီုၜါရ။
 ဘိက္ခုနဳဒူသကကံဂှ် ယဝ်ကၠိလောန် လ္တူခမဳဗြဴအရဳမ္ဂး သဂ္ဂန္တရာဲကီု မောက္ခန္တရာဲကီု က္တဵုဗဒှ်သီုၜါရ။ မၚ်ဗၠာဲနန္ဒ ဂပ်ဝ်သ္ၚဳရ။ ယဝ်ကၠိလောန် လ္တူခမဳဗြဴပုထုဇန် မၞုံဆန္ဒသၟဟ်မ္ဂး ဟွံဒှ်သဂ္ဂန္တရာဲ၊ မောက္ခန္တရာဲဟေၚ် က္တဵုဗဒှ်ရ။
 နိယတမိစ္ဆာဒိဋ္ဌိလေဝ် ညံၚ်ပဉ္စာနန္တရိယကံကီု က္တဵုဗဒှ်သီုၜါရ။
 ပူဂဵုအဟိုတ်၊ ဒွိဟိုတ်ဂမၠိုၚ် ၜိုန်ကလိဂွံၛာန် မဂ် ဖဵု နိဗ္ဗာန် ဟွံမာန်ကီုလေဝ် ဟိုတ်နူအာစိုပ်ဍုၚ်သွဝ်မာန်ဏီဂှ်ရ ဟွံဒှ်သဂ္ဂန္တရာဲ၊ မောက္ခန္တရာဲဟေၚ် က္တဵုဒှ်ရ။
 အရိယူပဝါဒကကံဂှ် တီကဵုဒှ် ဟွံတီကဵုဒှ် ယဝ်ကၠိလောန်မ္ဂး သဂ္ဂန္တရာဲကီု မောက္ခန္တရာဲကီု က္တဵုဗဒှ်သီုၜါရ။ ယဝ်အာတ်ကလအ် ဒုၚ်ဂုန်မ္ဂး ၜိုဟ်လလံအာရ။
 လုကဴဟွံဂွံလွဳပရာ အာပတ်ဏီမ္ဂး သဂ္ဂန္တရာဲကီု မောက္ခန္တရာဲကီု က္တဵုဒှ်မံၚ်သီုၜါရ။ လွဳပရာအာပတ်တုဲမ္ဂး ၜိုဟ်လလံအာရ။သာရတ္ထဒဳပနဳဋဳကာ

နိဿဲ

ကဏ္ဍ:ပရေၚ်ဘာသာ